**KIKÜLDETÉSI SZABÁLYZAT**

Szervezet neve: Székesfehérvári Tudományos és Innovációs Park Nonprofit Kft.

Címe: 1034 Budapest, Bécsi út 96/B.

Adószáma: 32104237-2-41

Képviseletre jogosult személy neve: Lehrner Lóránt ügyvezető ig

**BUDAPEST, 2023**

*(Hatályos 2023. január 1. napjától)*

[PREAMBULUM 3](#_Toc104294451)

[I. Fejezet 3](#_Toc104294452)

[Általános rendelkezések 3](#_Toc104294453)

[1. A szabályzat hatálya 3](#_Toc104294454)

[2. Értelmező rendelkezések 3](#_Toc104294455)

[II. Fejezet 3](#_Toc104294456)

[A kiküldetések kezdeményezése, engedélyezése 3](#_Toc104294457)

[3. A kiküldetés kezdeményezése és engedélyezése 3](#_Toc104294458)

[4. Kiküldetési idő meghatározása 4](#_Toc104294459)

[III. Fejezet 5](#_Toc104294460)

[A külföldi kiküldetések szabályai 5](#_Toc104294461)

[5. A külföldi kiküldetés finanszírozása 5](#_Toc104294462)

[6. A külföldi utazások beszerzése 5](#_Toc104294463)

[7. A kiutazót megillető költségtérítések 6](#_Toc104294464)

[8. A pénzügyi lebonyolítás 8](#_Toc104294465)

[9. A szakmai beszámoló 9](#_Toc104294466)

[IV. fejezet 9](#_Toc104294467)

[A belföldi kiküldetés szabályai 9](#_Toc104294468)

[10. A belföldi kiküldetés elrendelése 9](#_Toc104294469)

[11. A kiküldöttet megillető költségtérítések 9](#_Toc104294470)

[12. A belföldi kiküldetés pénzügyi lebonyolítása, elszámolása 11](#_Toc104294471)

[V. Fejezet 11](#_Toc104294472)

[Záró rendelkezések 11](#_Toc104294473)

### Fejezet

### Általános rendelkezések

**1. A szabályzat hatálya**

**1. §** (1) A szabályzat személyi hatálya kiterjed

a) a Társaság valamennyi munkavállalójára,

b) a Társaságmel munkavégzésre irányuló egyéb jogviszonyban álló személyekre (megbízási vagy vállalkozási szerződés alanyaira).

(2) A szabályzat tárgyi hatálya a belföldi és a külföldi kiküldetésekre terjed ki.

2. Értelmező rendelkezések

**2. §** Jelen szabályzat alkalmazásában

1. Kiküldött: a belföldi kiküldetést megvalósító munkavállaló, vagy munkavégzésre irányuló egyéb jog-viszonyban álló személy;

2. Kiutazó: a külföldi kiküldetést megvalósító munkavállaló, vagy munkavégzésre irányuló egyéb jog-viszonyban álló személy;

3. Utazás: A Társaság vonatkozásában hivatali utazásnak minősül különösen:

a) a Társaság alaptevékenységével kapcsolatos utazás,

b) a hazai, nemzetközi, illetve intézményközi együttműködési szerződésen alapuló cserekapcsolat (vállalkozói, tudományos, oktatási, kutatási együttműködés) miatti utazás,

c) a bel-, illetve külföldi konferencián, kiállításon való részvétel,

d) a bel-, illetve külföldi tanulmányút,

4. Költségként elszámolható kiadások: a hivatali, üzleti utazás esetén különösen az utazásra, a szállás díjára fordított kiadás, továbbá külföldi kiküldetés esetén Szja tv. 3. számú melléklet II. Igazolás nélkül, költségként elszámolható tételek részének 7. pontja szerint elszámolható költségek.

### Fejezet

### **A kiküldetések kezdeményezése, engedélyezése**

3. A kiküldetés kezdeményezése és engedélyezése

**3. §** (1) Kiküldetésre sor kerülhet a kiutazó kezdeményezésére az Ügyvezető jogosult.

(2) A kiutazást a 1. melléklet szerinti *„Kiküldetés kérvény és engedély”* (a továbbiakban: kiküldetési engedély) elnevezésű nyomtatvány teljes körű kitöltésével kérelmezni. A kérelemhez csatolni kell a kiutazás célját alátámasztó dokumentumokat (pl. konferencia meghívó, partnerintézmény által küldött meghívó, regisztráció és annak visszaigazolási dokumentuma, a rendezvény hivatalos programja, stb.).

(3) A kiutazó által történő kezdeményezés esetén a kiküldetés engedélyezésére

a) az Ügyvezető kiküldetésének vonatkozásában – a Társaság cégvezetője útján,

d) az a) pontban fel nem sorolt munkavállalók kiküldetésének vonatkozásában – a Köt.váll. szabályzatban kijelölt személy ellenjegyzését követően – a szervezeti egység vezetője jogosult.

(4) Projekt forrásból, vagy egyéb támogatásból finanszírozott kiküldetések vonatkozásában a kiküldetési engedélyen a cégvezető aláírása is szükséges.

(5) A külföldi kiküldetés engedélyezésére – a 13. §-ban foglalt kivétellel – kizárólag előzetesen, a kiutazást megelőzően kerülhet sor.

(6) Előzetes engedély szükséges abban az esetben is, ha a kiutazó személy saját szabadsága terhére, saját költségére, de a Társaság képviseletében látogat meg külföldi intézményt (szakmai partner, kutatóintézet, cég, stb.).

(7) Amennyiben a kiküldetésre az (1) bekezdés szerinti elrendelés alapján kerül sor, úgy ennek tényét a külföldi kiküldetési engedélyen fel kell tüntetni.

(8) A pénzügyi fedezetnek a külföldi kiküldetési engedélyen történő igazolt, hiánytalan és egyértelmű megjelöléséért a pénzügyi fedezetet biztosító szervezeti egység utazást engedélyező vezetője és a pénzügyi ellenjegyző a felelős.

4. Kiküldetési idő meghatározása

**4.** §(1) A kiküldetés időtartamának megállapításhoz az indulás és az érkezés tényleges időpontját a kiutazónak – az utazás elrendelése esetén az azt elrendelő személynek – meg kell határoznia.

(2) Konferenciára utazás szervezésekor a konferencia megnyitása előtti napon történő megérkezést és a konferencia zárása utáni leghamarabbi visszaindulást kell betervezni. Indokolt esetben ettől eltérni a rektor engedélyével lehet.

### III. Fejezet

### A külföldi kiküldetések szabályai

5. A külföldi kiküldetés finanszírozása

**5.** § (1) A kiküldetés pénzügyi fedezete lehet

a) költségvetési támogatás,

b) saját bevétel,

c) pályázaton elnyert pénzösszeg

d) részleges dolgozói hozzájárulás,

e) egyéb külső támogatás, hozzájárulás.

(2) Az elrendelt külföldi kiküldetés finanszírozását az elrendelő biztosítja, a kiutazó nem kötelezhető személyes anyagi hozzájárulásra.

(3) A kiutazó által kezdeményezett külföldi kiküldetések finanszírozását a Társaság az utazási cél fontossága szerint, a rendelkezésre álló pénzügyi fedezethez mérten támogatja.

(4) Amennyiben az utazási költség, a napidíj, vagy a szállásköltség külső támogatásból kerül finanszírozásra, úgy ezek mértékének meghatározása során a támogató által meghatározott feltételek szerint kell eljárni.

6. A külföldi utazások beszerzése

(1) A nemzetközi utazásszervezés magában foglalja a

a) repülőjegy és hozzá kapcsolódó szolgáltatások (pl. tranzitszállás biztosítása)

b) repülőtéri transzfer (sofőr) szolgáltatás,

c) szállásfoglalás,

d) konferencia regisztrációval kapcsolatos szolgáltatás (ide tartozik, konferenciához kapcsolódó szállás is),

e) transzfer szolgáltatás,

f) külföldi vasúti (hálókocsi) jegy,

g) hajó, nemzetközi autóbusz és komp jegy,

h) autóbérlés,

i) utazáshoz kapcsolódó biztosítások:

ia) repülőjegy biztosítás,

ib) útlemondási biztosítás,

ic) utasbiztosítások,

id) csődbiztosítás,

j) vámügyintézéshez kapcsolódó szolgáltatás

beszerzését.

.

(2) A nemzetközi utazásszervezés igénybevételére vonatkozó megrendelést a 3. § (2) bekezdésben rögzített szabályok szerint, az ott hivatkozott dokumentumok csatolása mellett a 2. melléklet szerinti „*Külföldi utazásszervezés igénybejelentő lap*” (a továbbiakban: igénybejelentő lap) alkalmazásával kell kezdeményezni.

(3) Az utazást minden esetben úgy kell megtervezni, hogy a kiutazó a célállomást a lehető legrövidebb úton és a leggazdaságosabb módon érje el.

(4) A Vagyongazdálkodási Iroda az igénybejelentő lap alapján – a kiutazóval történő egyeztetést követően – a KEF portálján keresztül megrendeli a nemzetközi utazásszervezés szolgáltatást.

(5) A Társaság vezető és nem vezető állású munkavállalói részére „Economy”.

(6) A megrendelésben szereplő, lefoglalt és visszaigazolt szolgáltatásról a Titkárság a kiutazót tájékoztatja, valamint az utazásról kiállított jegyet/vouchert a kiutazó részére továbbítja.

7. A kiutazót megillető költségtérítések

**7.** § (1) A kiutazó a munkavégzése során költségtérítésben akkor részesülhet, ha a Társaság érdekében végzett tevékenységével összefüggésben kiadásai merülnek fel.

(2) Külföldi kiküldetés esetén a munkavállalót – a 5. § (2) és (3) bekezdésben, valamint a 6. § (10) bekezdésében foglaltakra tekintettel – megillető költségtérítések:

a) napidíj,

b) utazási költségtérítés,

c) szállásköltség,

d) egyéb költségtérítés.

(3) A külföldi kiküldetés során felmerült költségek – a napidíj kivételével – kizárólag a Társaság nevére és címére kiállított számla vagy más bizonylat alapján számolhatók el. Az idegen nyelven kiállított számlák magyar nyelvre történő fordításáról a kiutazó köteles gondoskodni szükség esetén.

**8.** § (1) A napidíj mértékére – a rendelkezésre álló pénzügyi fedezet figyelembevételével – a külföldi kiküldetés kezdeményezője tesz javaslatot és a külföldi kiküldetést engedélyező vezető hagyja jóvá. A napidíj mértékét a kifizethető napidíj maximális értékeket tartalmazó 3. mellékletben foglalt Napidíj táblázat alapján kell megállapítani. Napidíj kizárólag a Társasággal munkaviszonyban, vagy egyéb munkavégzésre irányuló jogviszonyban álló részére fizethető.

(2) Ha a kiutazó ugyanazon a napon több országban jár, azon országra megállapított napidíj illeti meg, amelyben hosszabb ideig tartózkodik.

(3) A külföldi kiküldetéshez kapcsolódó napidíj adóköteles jövedelemnek számít, amelynek adóztatása a mindenkori személyi jövedelemadó- és járulékfizetésre vonatkozó jogszabályok rendelkezése szerint történik. A kapcsolódó adók és járulékok finanszírozása minden esetben az utazás teljes költségkeretének terhére történik.

(4) A napidíj elszámolása devizában, kifizetése a kiutazó választása szerint forint- vagy devizaszámlájára történik. A deviza értékének átszámítása a Magyar Nemzeti Bank előző hónap 15. napján hatályos, hivatalos deviza középárfolyamán történik.

**9. §** (1) A kiutazót utazási – különösen vonat, autóbusz, repülőgép, stb. jegy vásárlása, illetve engedéllyel saját, vagy a Társaság tulajdonában lévő személygépjármű használata során felmerült – költségei vonatkozásában költségtérítés illeti meg.

(2) A saját gépjárművel történő kiutazást csak a környező országokba, gazdaságossági és a megvalósítandó feladatok ellátásához szükséges célszerűségi szempontok alapján engedélyezhető a kiutazó részére a 4a. melléklet alkalmazásával. Több kiutazó egy gépjárművel történő utazása esetén, üzemanyagköltség címén csak egy utazó részesülhet előlegben az együttutazók közül. Az előleget igénybevevő kiutazót utólagos elszámolási kötelezettség terheli, melynek utalása szintén a deviza- vagy a forintszámlára történik. Az üzemanyagköltség elszámolásához a 4b. mellékletben foglalt *"Elszámolási lap gépjárművel történő utazáshoz"* elnevezésű űrlapot kell használni. Belföldi szakaszon a Nemzeti Adó- és Vámhivatal által közzétett mindenkor hatályos, számla vagy igazolás nélkül elszámolható norma szerinti fogyasztást és amortizációs költséget lehet elszámolni. Külföldi szakaszon – a belföldi szakaszra irányadó szabályok alkalmazása helyett – az üzemanyag-vásárlásra fordított összeg számla alapján is elszámolható.

(3) Ha a kiutazás saját gépjárművel történik, a tulajdonosnak, illetve üzemeltetőnek érvényes lopás-, töréskár- és felelősségbiztosítással kell rendelkeznie valamennyi olyan országra, amelynek területére az utazás során a személygépjárművel belép. A gépjármű meghibásodásával kapcsolatban felmerülő költségeket a Társaság nem téríti meg.

(4) A Társaság tulajdonában lévő gépjárművel történő utazás esetén a Társaság által rendelkezésre bocsátott üzemanyagkártyával kell tankolni. Külföldön nem használható üzemanyagkártya esetén a tankolás költsége számlával igazolható és elszámolható.

(5) Gépjármű bérlésekor a jármű elvesztésére, a saját töréskárra és a közlekedés kapcsán másnak okozott kárra vonatkozó biztosítás vagy biztosításként funkcionáló szerződés (weaver) megkötése kötelező.

**10. §** (1) A külföldi kiküldetés megvalósításához csak a feltétlenül szükséges és bizonylattal igazolt egyéb költségek engedélyezhetők, amennyiben azok a vonatkozó jogszabályok alapján bizonylattal igazolt költségként elszámolhatók.

(2) Egyéb költségként elszámolható:

a) a helyi közlekedési költség (kivéve a magáncélú közlekedés),

b) a részvételi-, regisztrációs díj,

c) a vízum díj,

d) a személyi biztosítási díj, poggyász- és balesetbiztosítás díja,

e) indokolt esetben a taxiköltség (kizárólag az üzleti cél érdekében felmerült költségként),

f) a parkolási díj,

g) a hivatali célból felmerült telefon, telefax és internet, illetve nyomtatás, másolás költsége,

h) egyéb a kiküldetés céljával kapcsolatosan felmerült költségek (pl.: külföldi partner megvendégelése, szakkönyv, újság, sztornó biztosítás díja, stb.).

(3) A részvételi díj megfizetése előszámla vagy számla alapján történik. Amennyiben előszámla nem áll rendelkezésre, úgy valamely előzetes ismertetőben vagy hivatalos levélben meghatározott összegben a részvételi díj megfizetése engedélyezhető.

(4) Az engedélyezett részvételi díjat az utazás kezdeményezőjének kérelme és a tranzakcióhoz megfelelő információ-szolgáltatás (a bank neve és címe, Swift kódja, valamint a kedvezményezett megnevezése és bankszámlaszáma, IBAN száma) mellett, utalványrendelet alapján, a felhívásban meghatározott időpontra a GFI a részvételi díj jogosultjának átutalja. Ha a konferencia által felajánlott fizetési módok között szerepel a bankkártyás/hitelkártyás fizetés lehetősége, amelyet a GFI teljesíteni nem tud, akkor a kiutazó jogosult bankkártyás fizetésre. A tranzakcióról a Társaság nevére kiállított számla, számviteli bizonylat, valamint a kifizetés tényét igazoló dokumentum mellékelendő a kiküldetés elszámolásához.

(5) A részvételi díj megelőlegezésekor a tényleges számla beszerzése a résztvevő kötelezettsége. A számla hiányában a megelőlegezett díjat a résztvevő köteles a Társaság számlájára visszafizetni.

(6) A kiutazó a vízumdíj fizetendő összegét a részére előlegként folyósított összegből fedezheti, vagy kérheti az utólagos elszámolást. A vízumot kiállító nagykövetség/hatóság által kiállított bizonylatot a dokumentációhoz csatolnia kell és ez számlaként elszámolható.

(7) A helyi közlekedés díja számla, illetve menetjegy alapján fizethető ki.

(8) A külföldi utazáshoz baleset-, betegség- és poggyászbiztosítás, valamint a bérelt gépjárműre a 9. § (5) bekezdése szerinti biztosítás megkötése kötelező, amelynek díja számla alapján elszámolható.

8. A pénzügyi lebonyolítás

**11. §** A kiküldetéshez szükséges pénzügyi feltételek biztosítása és lebonyolítása (az átutalások teljesítése) a GFI feladata. A napidíj és az engedélyezett költségek (készpénzben fizetendő regisztrációs díj, egyéb költségek) előlegének kifizetése az utazás engedélyezését követően, az utazás kezdő időpontja előtt legfeljebb 5 munkanappal korábban történhet a kiutazó által megjelölt számlára. Az átutalással kapcsolatos adatszolgáltatásért a kiutazó felel.

**12. §** (1) A kiutazónak az általa előlegként felvett összegről a hazaérkezéstől számított 8 munkanapon belül el kell számolnia a 5. mellékletben foglalt, „*Külföldi kiküldetés elszámolás*” elnevezésű nyomtatvány felhasználásával. Az elszámoláshoz mellékelni kell a repülőjegy, vonatjegy, buszjegy eredeti példányát, a felmerült költségekkel kapcsolatos összes számlát.

(2) Ha a kiutazó a felmerülő költségekre pénzt váltott, a váltás árfolyama alapján elszámolható a költség. Az egyéb költség a számla kiállítása szerinti időpont napján számított árfolyamon, vagy előleg esetén a felvett előleg árfolyamával történik. Amennyiben a kiutazó banki bizonylattal igazolja a devizaváltás árfolyamát, akkor a költségek elszámolása a bizonylatok alapján történik. Banki bizonylat hiányában az előleg számításakor alkalmazott, a Magyar Nemzeti Banknak a kifizetést megelőző hónap 15. napján érvényes valuta középárfolyamát kell alkalmazni.

(3) Amennyiben a kiutazó devizaszámlájára történt az előleg egy részének vagy a teljes előlegnek az átutalása, a külföldi kiküldetési engedélyben feltüntetett forintösszeg alapján az előleg számításakor alkalmazott valutaárfolyamon kerül sor az elszámolásra.

(4) A fel nem használt előleg összegének visszafizetését 100 forintra kerekítve – forintban vagy devizában – átutalással kell teljesíteni.

(5) Az összeget az alábbi számlaszámokra lehet visszautalni:

a) forintban történő utalás esetén: MBHBankt. 10300002-13413302-00014907,

b) devizában történő utalás esetén, ha kifizetés devizaszámláról történt, akkor arra a devizaszámlára, melyről a kiutalás történt.

(6) Az utalás során a megjegyzés rovatban minden esetben fel kell tüntetni a kiutazó nevét, az utazás célját és helyét, illetve a kiutazás költségeit fedező témaszámot.

(7) Amennyiben a kiutazó elszámolási kötelezettségének nem tesz eleget, újabb kiutazási igényt nem nyújthat be.

(8) Ha kiutazó az előleggel az elszámolási határidőn belül nem számol el, akkor a felvett előlegre az Szja tv. szerint kamatkedvezményből származó jövedelme keletkezik, mely adóköteles. A megállapított adókötelezettség a kiutazó illetményéből levonásra kerül.

(9) A napidíjat terhelő adó és járulékok az utazás elszámolását követő hónap illetményéből forintban kerülnek levonásra. A Társasággal munkaviszonyban nem álló személyek az adó- és járulékköltségeket kötelesek a Társaság részére megtéríteni.

(10) Amennyiben a kiküldetés a kiutazó mulasztásából (önhibájából) meghiúsul, úgy az addig felmerült, Egyetemet terhelő költségeket (pl. lefoglalt repülőjegy, szállás, stb.) a kiutazó köteles viselni a kártérítési szabályoknak megfelelően.

**13. §** (1) Rendkívüli esetekben, amikor az utazási határozat előzetes elkészítésére nem kerülhetett sor, a kiutazó írásbeli indoklással ellátott kérelmére a rektor engedélye alapján az utazási határozat utólag pótolható.

(2) Amennyiben az utazás során az utazási határozatban engedélyezett kiadásokon felül egyéb, az utazás céljának megvalósításához szükséges, bizonylat alapján elszámolható költség merült fel, annak elszámolását a számla ellenében az utazási határozatot hozó vezető engedélyezi.

9. A szakmai beszámoló

**14 §** (1) A kiutazó a tudományos konferencián előadott publikációjának a Társaság közös meghajtójára történő feltöltésével, továbbá pályázati forrásból megvalósuló utazás esetén útibeszámoló készítésével eleget tesz a beszámolási kötelezettségének. A publikáció feltöltését igazoló dokumentum, illetve a projektvezető által a beszámoló átvételét igazoló jegyzőkönyv minősül teljesítésigazolásnak.

(2) A kiutazást elrendelő, illetve engedélyező személy felelőssége, hogy a kiküldetés a Társaság tevékenységével összefüggő feladat ellátása érdekében történt, valamint felel azért, hogy a kiküldetés célja megfeleljen a hatályos adózási szabályoknak.

### IV. fejezet

### A belföldi kiküldetés szabályai

10. A belföldi kiküldetés elrendelése

**15. §** (1) A belföldi kiküldetések engedélyezése, ellenjegyzése a külföldi kiküldetések eljárási rendelkezéseivel azonos módon történik.

(2) Hivatalos belföldi kiküldetést az utazás előtt a 6. melléklet szerinti „*Kiküldetési rendelvény*” elnevezésű nyomtatványon kell elrendelni.

(3) A belföldi kiküldetési rendelvény a Társaság által két – egy eredeti és egy másolati – példányban kiállított szigorú számadású bizonylat, amely eredeti példányát a Társaság titkársága kapja, másolata a tömbben marad a kiküldetést kezdeményező szervezeti egységnél.

11. A kiküldöttet megillető költségtérítések

**16. §** (1) A kiküldött a munkavégzése során költségtérítésben akkor részesülhet, ha a tevékenységével összefüggésben kiadásai merülnek fel.

(2) A belföldi kiküldetés esetén a munkavállalót megillető költségtérítések:

a) utazási költségtérítés,

b) élelmezési költségtérítés,

c) egyéb költségtérítés.

**17. §** (1) Belföldi kiküldetés esetén a kiküldöttet utazási költségtérítés illeti meg vonat, busz, valamint – előzetes engedély alapján – saját személygépjármű használata esetén.

(2) Az országos közforgalmi vasutak, autóbuszjáratok vonalain a II. osztályú menetjegy árát téríti meg a Társaság, a Társaság nevére és címére kiállított számla ellenében. Vezető állású és munkairányítási joggal rendelkező munkavállaló a belföldi kiküldetéséhez a közforgalmú vasutak I. kocsi osztályát is igénybe veheti, melyet részére – és a kiküldő előzetes engedélye alapján a vele együtt utazók részére – a Társaság nevére és címére kiállított számla ellenében térít meg a Társaság. Nem vezető állású és munkairányítási joggal nem rendelkező munkavállalók a költségviselő előzetes engedélye alapján a 3 órát meghaladó menetidejű utazásoknál számolhatnak el I. osztályú vasúti jegyet a Társaság nevére és címére kiállított számla ellenében.

(3) A belföldi kiküldetéskor utazási költségtérítés igényelhető – gazdaságossági szempontok figyelembevételével és előzetes írásbeli engedély alapján – a saját (vagy házastárs tulajdonában lévő) személygépjárműre is.

(4) A személygépjármű tulajdonjoga a kiküldetés időszakára szóló kötelező gépjármű-felelősségbiztosítás befizetési szelvénnyel igazolandó.

(5) Az elszámolható távolságot egy útvonaltervező program használatával, a leggyorsabb útvonal szerinti beállítással, kilométerben kell megállapítani.

(6) Igazolás nélkül elszámolható költség a Társaság által a kiküldöttnek a saját gépjármű használata miatt fizetett költségtérítés összegéből, a kiküldetési rendelvényben feltüntetett távolság szerint, az üzemanyag fogyasztási alapnorma-átalány és az adóhatóság által közzétett – a kiküldetés időszakában érvényes – üzemanyagár, valamint a mindenkori jogszabályi mérték szerinti általános személygépjármű fenntartási amortizációs költség alapulvételével kifizetett összeg.

(7) A közúti gépjárművek üzemanyag-fogyasztásának igazolás nélkül elszámolható alapnorma átalány mértékét a közúti gépjárművek, az egyes mezőgazdasági, erdészeti és halászati erőgépek üzemanyag- és kenőanyag-fogyasztásának igazolás nélkül elszámolható mértékéről szóló Korm. rendelet határozza meg. A költségként elszámolható üzemanyag mennyisége nem haladhatja meg a jogszabályban meghatározott fogyasztási normákat.

(8) Az utazási költségtérítés elszámolásához a kiküldetési rendelvényre fel kell vezetni a személygépjármű következő adatait:

a) gyártmány,

b) típus,

c) lökettérfogat (cm3),

d) üzemanyag (benzin, gázolaj, stb.).

(9) Az üzemanyag felhasználás mértékét az átalány elszámolásnál a megtett kilométer, az alapnorma átalány és a kiküldetés időszakában az adóhatóság által közzétett üzemanyag egységár szorzata adja.

(10) A Társaság tulajdonában lévő személygépjármű igénybevétele esetén az üzemanyag vásárlására a Társaság által biztosított üzemanyagkártya használandó.

**18. §** (1) Belföldi kiküldetés esetén a kiküldetésben lévő munkavállalónak az élelmezéssel kapcsolatos többletköltségei fedezetére a kiküldetés időtartamára élelmezési költségtérítés (a továbbiakban: napidíj) jár, amely a vonatkozó jogszabályok szerinti mértékben adóköteles.

(2) A napidíj költségátalányként számolható el, amelynek mértéke a mindenkor hatályos a belföldi hivatalos kiküldetést teljesítő munkavállaló költségtérítéséről szóló Korm. rendeletben meghatározott összeg.

(3) A rendszeresen belföldi kiküldetést teljesítő munkavállalónak a Társaság havi átalányt állapíthat meg. Ennek összegét az egy napra megállapított napidíjátalány és a havi átlagban kiküldetésben töltött naptári napok figyelembevételével kell meghatározni.

(4) Nem számolható el napidíj:

a) ha a távollét időtartama a 6 órát nem éri el,

b) ha a Társaság a munkavállaló élelmezését a kiküldetés helyén biztosítja.

**19. §** (1) Belföldi kiküldetés esetén egyéb költségként elszámolható:

a) a helyi közlekedési költség (a magáncélú közlekedést kivéve),

b) a szállásköltség,

c) indokolt esetben a taxiköltség (kizárólag az üzleti cél érdekében felmerült költség),

d) az autópályadíj,

e) a parkolási díj,

f) a részvételi díj.

(2) A belföldi kiküldetés során felmerült egyéb költségek kizárólag a Társaság nevére szóló számla alapján számolhatók el.

(3) A belföldi kiküldetés megvalósításához csak a feltétlenül szükséges és bizonylattal igazolt egyéb költségek elszámolhatók. Nem számolható el a kiküldetés megvalósításához szükségtelen, személyes szükséglet kielégítését szolgáló, vagy vélelmezhetően annak tekintendő kiadás (pl.: hotel minibár, stb.).

12. A belföldi kiküldetés pénzügyi lebonyolítása, elszámolása

**20. §** (1)A belföldi kiküldetés alkalmával – igény esetén, előzetes engedély alapján – a tervezett költségek fedezésére elszámolási előleg vehető fel. Elszámolási előleg igénylése utalványrendelet kiállításával történik, az elszámolási előleg folyósítása átutalással történik.

(2) A kiküldöttnek a feladat teljesítését követő 8 munkanapon belül a kapott előleggel el kell számolnia. Az elszámolás alapját a kiküldetés teljesítésének igazolásával ellátott „Kiküldetési rendelvény” és a bizonylat alapján téríthető költségeket igazoló számlák képezik.

|  |
| --- |
|  |

Mellékletek:

1. melléklet: Kiküldetés kérvény és engedély

2. melléklet: Külföldi utazásszervezés igénybejelentő lap

3. melléklet: Napidíj-táblázat

4. melléklet: Engedélykérő és elszámolási lap gépjárművel történő utazáshoz

5. melléklet: Külföldi kiküldetés elszámolás (szigorú számadású nyomtatvány)

6. melléklet: Kiküldetési rendelvény (szigorú számadású nyomtatvány)